Diari Oficial de la Generalitat Valenciana


Sumari del DOGV 8603, del 31-07-2019 (2019/7083)

RESOLUCIÓ de 8 de juliol de 2019 , de la Secretaria Autonòmica d'Educació i Formación Professional de la Conselleria d'Educació, Cultura i Esport, per la qual es reconeix la participació dels i de les docents en els projectes d'innovació educativa a través del programa europeu Erasmus +.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8603

Data del DOGV
:   31-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7083


Data del document
:   08-07-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 de juliol de 2019 , de la Secretaria Autonòmica d'Educació i Formación Professional de la Conselleria d'Educació, Cultura i Esport, per la qual es reconeix la participació dels i de les docents en els projectes d'innovació educativa a través del programa europeu Erasmus +. [2019/7083]  
El Reglament (UE) núm. 1288/2013, del Parlament Europeu i del Consell, d'11 de desembre de 2013, pel qual es crea el programa Erasmus+, d'educació, formació, joventut i esport de la Unió, ofereix als centres educatius la possibilitat de desenvolupar projectes formatius a través de la formació en institucions internacionals, establint xarxes de comunicació i col·laboració amb centres educatius europeus.  
  
El Servei Espanyol per a la Internacionalització de l'Educació (SEPIE) és l'organisme autònom, dependent del Ministeri d'Educació, Cultura i Esport, que actua com a agència nacional per a la gestió, difusió, promoció i estudis d'impacte del nou programa Erasmus+ en l'àmbit de l'educació i la formació (2014-2020), el qual va entrar en vigor l'1 de gener de 2014.  
Així mateix la Llei orgànica 2/2006, de 3 de maig, d'educació, estableix l'objectiu d'obrir els sistemes d'educació i formació al món exterior, la qual cosa exigeix reforçar els llaços amb la vida laboral, amb la investigació i amb la societat en general, desenvolupar l'esperit emprenedor, millorar l'aprenentatge d'idiomes estrangers, augmentar la mobilitat i els intercanvis i reforçar la cooperació europea. Així mateix, en l'article 102.1 s'estableix que la formació permanent del professorat constitueix un dret i una obligació de tot el professorat i una responsabilitat de les administracions educatives i dels mateixos centres, i s'especifica en l'apartat 3 que les administracions educatives promouran la formació de llengües estrangeres de tot el professorat, independentment de la seua especialitat. Finalment, en l'article 103.2 s'estableix que s'afavorirà la mobilitat internacional dels docents, els intercanvis lloc a lloc i les estades en altres països.  
  
L'Ordre 65/2012, de 26 d'octubre, de la Conselleria d'Educació, Investigació, Cultura i Esport (DOGV 31.10.2012), va establir el model de formació permanent del professorat i el disseny, reconeixement i registre de les activitats formatives. Entre altres aspectes, s'assenyala que la finalitat última de la formació del professorat ha de ser la millora de la qualitat educativa i la consegüent repercussió en el procés d'aprenentatge de l'alumnat. Així mateix, reconeix en el seu article 28, en l'apartat e), les activitats de formació realitzades a l'estranger emmarcades en programes institucionals. Aquesta normativa es complementa amb l'Ordre 54/2014, d'1 de juliol, de la Conselleria d'Educació, Cultura i Esport, per la qual es regula l'acreditació i valoració de les activitats de formació.  
Els resultats i l'interés dels centres educatius valencians posen de manifest la necessitat de reconéixer la participació en projectes educatius Erasmus+ per als docents que desenvolupen aquests projectes en les diverses institucions educatives. Aquestes iniciatives suposen una gran dinamització per als centres educatius i la incorporació de la perspectiva europea a tota la comunitat educativa. Per tant, i tenint en compte les diverses reunions realitzades amb el SEPIE i la resta de comunitats autònomes per a posar en comú les diferents propostes de reconeixement de crèdits, la Conselleria d'Educació, Investigació, Cultura i Esport ha elaborat aquesta resolució.  
Per tot això, en virtut de les competències que m'atribueix el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer. Objecte  
L'objecte de la present resolució és establir les condicions de reconeixement de la participació dels docents de centres educatius d'àmbit no universitari en projectes educatius europeus Erasmus+.  
  
Segon. Persones destinatàries  
Aquesta resolució té com a persones destinatàries docents de centres educatius no universitaris.   
  
Tercer. Requisits per al reconeixement al professorat per la seua participació  
1. Tindre un projecte KA1, KA2 o KA3 amb el conveni de subvenció de l'Agència Nacional signat per ambdues parts.  
2. Haver executat el projecte aprovat com a mínim durant un curs escolar complet i haver desenvolupat les activitats previstes en aquest.  
  
  
Quart. Tràmits per a la sol·licitud de reconeixement  
1. Remetre la documentació indicada en l'article cinqué de la present resolució al servei competent en la gestió de programes europeus.  
  
2. Enviar la documentació a partir del 30 de juny de cada curs escolar en el qual s'haja iniciat el projecte Erasmus+ fins al 30 de novembre d'aquest mateix curs escolar. La documentació s'ha de dirigir al servei competent en la gestió de programes europeus del sector educatiu corresponent (Educació Escolar, Formació de Persones Adultes, Formació Profesional o Educació Superior).  
3. Una vegada revisada i valorada la documentació, el servei competent en programes europeus educatius proposarà al servei competent en certificació docent, el reconeixement als docents participants en els projectes realitzats a través del programa Erasmus +. La proposta inclourà el nombre d'hores a certificar, d'acord amb l'annex I d'aquesta resolució.  
4. La certificació es realitzarà per curs escolar, considerant aquest de l'1 de setembre al 31 d'agost.  
5. En el cas dels projectes KA2 i KA3, es certificarà com a màxim una persona coordinadora i cinc participants per centre educatiu, curs escolar i projecte.  
6. La realització de cadascuna de les accions indicades comportarà el reconeixement, segons es detalla a l'annex I.  
La persona representant legal de la Institució haurà de presentar la sol·licitud mitjançant les vies previstes per l'Administració educativa segons el model recollit en l'annex I.  
  
Cinqué. Documentació   
El professorat interessat a obtindre el reconeixement derivat de la seua participació en el projecte Erasmus + haurà de presentar a la finalització de cada curs escolar segons es descriu en l'annex II:  
1. Per al reconeixement de participació en un projecte Erasmus+ Acció Clau 1 (KA1).  
A) Per a projectes fins a 12 mesos de durada, s'ha de presentar la següent documentació:  
Una vegada finalitzat el primer curs escolar de desenvolupament del projecte, s'ha de presentar el conveni de subvenció (signat per les dues parts), el llistat del professorat segons l'annex III i els certificats d'assistència curs, job shadowing o docència (on conste lloc de realització, durada en hores i les dates).  
B) Per a projectes de 13 fins a 24 mesos de durada, s'ha de presentar la següent documentació:  
Una vegada finalitzat el primer curs escolar de desenvolupament del projecte, s'ha de presentar el conveni de subvenció (signat per les dues parts), el llistat del professorat segons l'annex III i els certificats d'assistència curs, job shadowing o docència (on conste el lloc de realització, la durada en hores i les dates).  
Una vegada finalitzat el segon curs escolar de desenvolupament de projecte, s'ha de presentar l'informe intermedi signat per la persona representant legal, el llistat del professorat segons l'annex III i els certificats d'assistència curs, job shadowing o docència (on conste lloc de realització, durada en hores i les dates).  
2. Per al reconeixement de participació en un projecte Erasmus+ Acció Clau 2 (KA2).  
A) Per a projectes de 12 a 23 mesos de durada, s'ha de presentar la següent documentació:  
Una vegada finalitzat el primer curs escolar de desenvolupament del projecte, s'ha de presentar l'informe intermedi signat per la persona representant legal i el llistat de professorat participant, segons l'annex IV.  
Una vegada finalitzat el segon curs escolar de desenvolupament de projecte, s'ha de presentar l'informe intermedi signat per la persona representant legal i el llistat de professorat participant, segons l'annex IV.  
B) Per a projectes de 24 mesos o més, s'ha de presentar la següent documentació:  
Una vegada finalitzat el primer curs escolar de desenvolupament del projecte, s'ha de presentar l'informe intermedi signat per la persona representant legal i el llistat de professorat participant, segons l'Annex IV.  
Una vegada finalitzat el segon curs escolar de desenvolupament de projecte, s'ha de presentar l'informe intermedi signat per la persona representant legal i el llistat de professorat participant, segons l'annex IV.  
Una vegada finalitzat el tercer curs escolar de desenvolupament del projecte, s'ha de presentar l'informe final signat per la persona representant legal i el llistat de professorat participant, segons l'annex IV.  
  
3. Per al reconeixement de participació en un projecte Erasmus+ Acció Clau 3 (KA3).  
Una vegada finalitzat el primer curs escolar de desenvolupament del projecte, s'ha de presentar un certificat de participació emés per l'organització beneficiària i signat per la persona representant legal en el qual conste la participació del centre sol·licitant, així com les dades del projecte i el llistat de professorat participant, segons l'annex V.  
  
4. Per al reconeixement de tutorització d'alumnat Erasmus+ pràctiques.  
Una vegada finalitzat el període de pràctiques, s'ha de presentar un certificat segons el model de l'annex VI.  
  
  
DISPOSICIONS ADDICIONALS  
  
La present resolució esdevindrà efectiva l'endemà de publicar-se en el Diari Oficial de la Generalitat Valenciana i afectarà els projectes aprovats a partir de la convocatòria 2018 Erasmus+.   
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Investigació en el termini d'un mes, a comptar de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 8 de juliol de 2019.- El secretari autonòmic d'Educació i Formacio Professional: Miguel Soler Gracia.  
  
  
  
ANNEX I  
Certificació per la participació en projectes   
Europeus educatius erasmus  
Acció clau 1. KA1 Certificació  
KA1 Coordinació d'un projecte de mobilitat de fins a 10 mobilitats 35 hores   
KA1 Coordinació d'un projecte de mobilitat de més de 10 mobilitats 45 hores  
KA1 Coordinació d'un consorci de mobilitat de fins a 10 mobilitats 50 hores  
KA1 Coordinació d'un consorci de mobilitat de més 10 mobilitats 60 hores  
KA1 Formació en curs estructurat Segons hores reflectides en certificat.   
Màxim 30hores per setmana.  
En compliment de l'Ordre 65/2012, de 26 d'octubre, de la Conselleria d'Educació, Investigació, Cultura i Esport, no es certificaran més de 30 hores setmanals i fins a un màxim de 100 hores per activitat formativa.  
KA1 Formació en període d'observació i altres activitats 5 hores per dia lectiu  
En compliment de l'Ordre 65/2012, de 26 d'octubre, de la Conselleria d'Educació, Investigació, Cultura i Esport, no és certificaran més de 30 hores setmanals i fins a un màxim de 100 hores per activitat formativa.  
KA1 Docència. Mínim 8 hores. Amb pla de treball previ, detallat i certificació final 20 hores per docència d'entre 8 i 12 hores/ setmana  
25 hores per docència d'entre 13 i 25 hores/ setmana  
En compliment de l'Ordre 65/2012, de 26 d'octubre, de la Conselleria d'Educació, Investigació, Cultura i Esport, no se certificaran més de 30 hores setmanals i fins a un màxim de 100 hores per activitat formativa.  
Acció clau 2. KA2 Certificació  
KA2. Coordinació d'una associació estratègica 60 hores  
KA2. Coordinació en la institució espanyola sòcia. 45 hores  
KA2. Participant en la institució  
espanyola. 35 hores  
Acció clau 3. KA3 Certificació  
KA3. Coordinació d'una associació estratègica 60 hores  
KA3. Coordinació en la Institució espanyola sòcia. 45 hores  
KA3. Participant en la institució  
 espanyola. 35 hores  
  
  
Acollida d'estudiant Erasmus   
en pràctiques Certificació  
Acollida d'estudiants Erasmus en pràctiques en institucions educatives. Per tutoritzar l'estudiant. 20 hores per docent tutor/a i curs escolar  
  
  
  
  
  
  
  
  
ANNEX II  
Documentació requerida  
  
1. Per al reconeixement de participació en un projecte Erasmus+ Acció Clau 1 (KA1).  
- Llistat professorat participant, segons l'annex III  
- Certificats d'assistència a curs, visites d'observació o docència (on conste el lloc de realització, durada en hores i les dates).  
2. Per al reconeixement de participació en un projecte Erasmus+ Acció Clau 2 (KA2).  
- Llistat de professorat participant, segons l'annex IV  
- Certificats d'assistència  
3. Per al reconeixement de participació en un projecte Erasmus+ Acció Clau 3 (KA3).  
Sol·licitud de certificació de participació en projectes Erasmus+ - KA3 signat per la persona representant legal de l'organització beneficiària i el/la director/a del centre educatiu segons l'annex V.  
  
4. Sol·licitud certificació tutor/a alumnat Erasmus+ pràctiques  
 Sol·licitud de certificació segons el model de l'annex VI.  
  
  
  
Annex III  
Sol·licitud de certificació de participació   
en projectes Erasmus+ - KA1  
  
Centre educatiu   
Codi centre   
Localitat   
Província   
Títol del projecte Erasmus+   
Número de conveni   
Nombre de mobilitats del projecte   
  
  
Docents participants en les mobilitats:  
  
NOM I COGNOMS DNI PARTICIPACIÓ   
EN EL PROJECTE  
 Coordinador/a del projecte  
 Curs estructurat   
Visites d'observació   
Altes\_\_\_\_\_\_\_\_\_\_\_\_\_\_\_\_\_\_\_\_   
 Curs estructurat   
Visites d'observació   
Altes\_\_\_\_\_\_\_\_\_\_\_\_\_\_\_\_\_\_\_\_   
 Curs estructurat   
Visites d'observació   
Altes\_\_\_\_\_\_\_\_\_\_\_\_\_\_\_\_\_\_\_\_   
 Curs estructurat   
Visites d'observació   
Altes\_\_\_\_\_\_\_\_\_\_\_\_\_\_\_\_\_\_\_\_   
  
  
[Nom i cognoms], com a director/a del centre educatiu [NOM INSTITUCIÓ BENEFICIÀRIA], certifique que el personal docent inscrit més amunt ha participat, al llarg del curs escolar 20\_\_ - 20\_\_ en les activitats descrites. A més a més, certifique que aquest projecte és producte d'un conveni signat amb l'Agència Nacional Espanyola (SEPIE) i que s'han complit les obligacions contractuals descrites en el mateix document.  
  
Data:  
Signatura i segell o signatura electrònica  
  
  
Annex IV  
Sol·licitud de certificació de participació   
en projectes Erasmus+ - KA2  
  
Centre educatiu   
Codi centre   
Localitat   
Província   
Títol del projecte Erasmus+   
Número de conveni   
  
  
Docents participants:  
  
NOM I COGNOMS DNI PARTICIPACIÓ   
EN EL PROJECTE  
  
  
 Coordinador/a del projecte  
  
  
 Participació en el projecte  
  
  
   
  
  
   
  
  
   
  
  
[Nom i cognoms], com a director/a del centre educatiu [NOM INSTITUCIÓ BENEFICIÀRIA], certifique que el personal docent inscrit més amunt ha participat al llarg del curs escolar 20\_\_ - 20\_\_ en les activitats descrites. A més a més, certifique que aquest projecte és producte del conveni signat amb l'Agència Nacional Espanyola (SEPIE) i que s'han complit les obligacions contractuals descrites en el mateix document.  
  
Data:  
Signatura i segell o signatura electrònica  
  
  
Annex V  
Sol·licitud de certificació de participació   
en projectes Erasmus+ - KA3  
  
Títol del projecte Erasmus+   
Número de conveni   
Institució beneficiària   
  
  
[Nom i cognoms], com a representant legal de la institució beneficiària [NOM INSTITUCIÓ BENEFICIÀRIA] del projecte europeu [NOM DEL PROJECTE] , certifique que el centre educatiu [NOM DEL CENTRE EDUCATIU I LOCALITAT] ha participat en aquest projecte europeu KA3.  
  
Signatura de la persona representant legal de la institució beneficiària i segell o signatura electrònica  
  
Data:  
  
  
Centre educatiu   
Codi centre   
Localitat   
Província   
  
  
[Nom i cognoms], com a director/a del centre educatiu \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, certifique que el personal docent inscrit més avall ha participat al llarg del curs escolar 20\_\_ - 20\_\_ en les activitats descrites a continuació:  
  
NOM I COGNOMS DNI PARTICIPACIÓ EN EL PROJECTE  
 Coordinador/a del projecte  
 Participació en el projecte  
   
   
   
   
  
  
Signatura del director/a del centre educatiu i segell o signatura electrònica  
  
  
  
  
Annex VI  
Sol·licitud certificació tutor/a alumnat   
Erasmus+ pràctiques com a centres receptors  
  
Centre educatiu   
Codi centre   
Localitat   
Província   
Alumne/a tutoritzat/ada   
Universitat i país d'origen   
Període tutoritzat   
  
  
  
[Nom i cognoms], com a director/a del centre educatiu [NOM INSTITUCIÓ BENEFICIÀRIA], certifique que el/la docent, \_\_\_\_\_\_\_\_\_\_\_\_\_amb DNI\_\_\_\_\_\_\_\_, ha realitzat la tutorització de l'alumne/a \_\_\_\_\_\_\_\_\_\_\_\_\_\_\_\_\_\_\_\_\_\_ al llarg del curs escolar 20\_\_ - 20\_\_, i que s'han atés les recomanacions descrites en la Carta Erasmus+.  
  
Data:  
  
Signatura i segell director/a o signatura electrònica  
  
Signatura tutor/a docent